Club dos 27

O club dos 27 é un termo que fai referencia á crenza de que un número estrañamente elevado de músicos populares e outros artistas morreron ós 27 anos, moitas veces como resultado do abuso das drogas e do alcol ou por medios violentos, como o homicidio ou o suicidio.

Non obstante, os estudos estatísticos desvelan que as mortes non seguen un padrón inhabitual.

O club dos 27 foi repetidamente citado en revistas de música, revistas en xeral e xornais. Fixéronse varias exposicións dedicadas á idea, así como novelas, películas e obras de teatro. Houbo moitas teorías e especulacións diferentes sobre as causas de tales mortes precoces e as súas posibles conexións. O biógrafo de Kurt Cobain e Jimi Hendrix, Charles R. Cross, escribe: "O número de músicos que morreron ós 27 anos é realmente notable para calquera padrón considerado. [Inda que] os humanos morran regularmente a tódalas idades, hai un pico estatístico para os músicos que morren ós 27".

 Orixe do termo 
Brian Jones, Jimi Hendrix, Janis Joplin e Jim Morrison, morreron todos á idade de 27 anos entre 1969 e 1971. A coincidencia suscitou naquela época algúns comentarios, pero a idea dun "club dos 27" comezou a incorporarse na percepción pública dúas décadas e media máis tarde, trala morte de Kurt Cobain.

Segundo o biógrafo de Hendrix e Cobain, Charles R. Cross, a importancia crecente dos medios de comunicación –Internet, televisión e revistas– e a resposta da nai de Kurt Cobain nunha entrevista son, asemade, responsables de tales teorías. Refírese Cross a un belisco das declaracións feitas pola nai de Cobain, Wendy Fradenburg Cobain O'Connor, no xornal The Daily World de Aberdeen, Washington: –"Agora que se foi e se uniu a ese estúpido club. Díxenlle que non se unira a ese estúpido club", aludindo segundo Cross, a Hendrix, Joplin e Morrison, finados á mesma idade. Outros autores comparten a súa opinión. Emporiso, Josh Hunter e Eric Segalstad, autor de 27s: The Greatest Myth of Rock & Roll, entenden que a nai de Kurt Cobain se refire á morte de seu tío e seu tío-avó, falecidos ámbolos dous a consecuencia do suicidio. Conforme Cross, os acontecementos levaron a un "conxunto de teorías da conspiración [que suxiren a] noción absurda de que Kurt Cobain preparou á mantenta a súa morte para formar parte do club dos 27".

Cando Amy Winehouse morreu no ano 2011 á idade de 27, dezasete anos despois da morte de Kurt Cobain, houbo novamente grande atención por parte dos medios de comunicación relacionada con este asunto. O que fora seu asistente persoal Alex Haines, afirmou trala morte de Winehouse que tres anos antes ela lle confesara o temor de falecer a esa idade.

 Estudos científicos 
Un estudo publicado no British Medical Journal en decembro de 2011 concluíu que non había un incremento no risco de morte para os músicos á idade de 27 anos. Aínda que os músicos incluídos na mostraxe afrontaban un risco de morte maior entre os 20 e os 30 anos, mais isto non o limitaba ós 27. Unha pescuda non formal consultando automaticamente os datos da Wikipedia (vía DBpedia) no 2012 chegou efectivamente á mesma conclusión: "Ben pode haber un club dos 27 de músicos malditos, pero o club dos 74 é máis popular". Un artigo en The Independent do ano 2015 confirma tamén a evidencia estatística que os músicos populares non son máis propensos a morrer á idade de 27.

 Referencias na música 
A canción 28, de John Craigie do seu álbum Montana Tale, é sobre o club. Os tres versos refírense á morte de Jim Morrison, Janis Joplin e Kurt Cobain, respectivamente.

Fai referencia ó asunto a canción 27 Forever de Eric Burdon, do seu álbum de 2013 ′Til Your River Runs Dry.

O nome da canción 27 Club de letlive, do seu disco The Blackest Beautiful refírese ó club.

O oitavo álbum de estudio de Magenta, The Twenty Seven Club, fai alusión directa ó club. Cada canción é un tributo a algún membro do club.

O título da canción 27 de Fall Out Boy do seu álbum Folie à Deux refírese ó club. A canción explora os estilos de vida hedonista comúns no rock and roll. Pete Wentz, o letrista principal de Fall Out Boy, escribiu a canción porque sentía que estaba vivindo unha vida perigosa similar.

 Membros identificados co club dos 27 

 Nome Data da morte Causa oficial da morteAptitudes IdadeReferenciasó club dos 27 Descoñecida Compositor, pianista e director  Esclerosis neurosifilítica Músico de ragtime   Envelenamento (estricnina [non atribuído]) Guitarrista e cantante de blues  Complicacións derivadas da hipertensión arterial Pianista de swing jazz  Accidente de automóbil Cantante, pianista e compositor de R&B  Sobredose Vocalista de The Drifters  Ataque ó corazón Cantante de gospel e R&B  Envelenamento (monóxido de carbono) Membro orixinal e guitarrista da banda Spanky and Our Gang  Sobredose (somníferos) Cantante de rock and roll  Afogamento (o informe forense afirma que "a morte foi a causa dun infortunio")Wyman 2002, p. 329 Fundador dos Rolling Stones, guitarrista e multi-instrumentalista Accidente de automóbil Vocalista de schlager alemán  Sobredose (barbitúricos), posible suicidio Líder, cantante e principal compositor de Canned Heat  Asfixia no seu propio vómito (tralo consumo de barbitúricos) Pioneiro da guitarra eléctrica, cantante e compositor de The Jimi Hendrix Experience e Band of Gypsys  Sobredose (probablemente heroína) Vocalista e compositora de Big Brother and the Holding Company, Kozmic Blues Band e Full Tilt Boogie Band  AsasinadoLíder, vocalista e baixista de Dyke and the Blazers  Insuficiencia cardíaca Cantante, letrista e líder de The Doors  Complicacións derivadas da diabetes Cantante de soul  Electrocución Guitarrista de Stone the Crows  Hemorraxia gastrointestinal Membro fundador, teclista e cantante de Grateful Dead  Feridas producidas ó caer dun cabalo Cantante e percusionista de Bloodstone  Accidente de aviación Organista de Chase  Edema pulmonar Baixista de The Stooges  Suicidio por aforcamento Teclista e guitarrista, líder de Badfinge  Sobredose (heroína) Baixista de Uriah Heep e da Keef Hartley Band  Accidente de automóbil Cantante  Envelenamento (monóxido de carbono) Baixista da banda de prog rock Triumvirat  Accidente de automóbil Cantante, compositor e guitarrista da banda de power pop Big Star, tamén como solista  Accidente de automóbil e complicacións médicas subsecuentes Guitarrista de The Count Bishops  Accidente de automóbil Cantante de reggae de Inner Circle  Accidente de automóbil Guitarrista e cantante da banda de punk Minutemen  Caída dende as alturas, probable suicidio Poeta, músico de rock e compositor  Sobredose (speedball) Pintor e artista do graffiti, formou a banda Gray  Accidente de motocicleta Batería de Echo & the Bunnymen  Accidente de aviación Cantante de country e guitarrista/violinista de Reba McEntire  Accidente de aviación Teclista de Reba McEntire  Cáncer Fundador do grupo búlgaro Nova Generacia  Asasinada Cantante de The Gits  c.  Suicidio dun disparo Fundador, cantante, guitarrista e compositor de Nirvanac.   Sobredose (heroína) Baixista de Hole e Janitor Joe  Desaparecido, oficialmente dado por morto o 3 de novembro de 2008 Letrista e guitarrista de Manic Street Preachers  Asasinado Cantante de rap  Asasinado Cantante de rap e membro de Screwed Up Click  Asasinado Cantante de rap e membro do grupo de hip hop Lost Boyz  Hemorraxia subaracnoide Batería de Malice Mizer  Accidente de automóbil Cantante de cuarteto  Asfixia Cantante de Ink & Dagger  Accidente de aviación (voo 3597 de Crossair) Segunda voz de Passion Fruit  Sobredose (heroína) Control de son de The Mars Volta e De Facto  Suicidio por aforcamento Actor de cine e televisión  Sobredose (medicación prescrita) Guitarrista de American Head Charge  Sobredose Membro fundador e cantante de Prti Bee Gee  Asasinado Cantante de banda mexicana  Intoxicación etílica Cantante e compositora  Paro cardíaco Trompetista, colaborador en Friendly Fires  Enfermidade non desvelada Cantante de Visions of Atlantis  Asasinado Guitarrista de The Yellow Dogs  Accidente de automóbil Cantante de pop e actríz  Accidente de automóbil Baixista de Viola Beach  Cáncer Guitarrista de Surfer Blood  Asfixia por contusión traumática accidental Intérprete de Pavel Chekov no reboot cinematográfico Star Trek Beyond, guitarrista de The Hammerheads 

 Notas 

 Véxase tamén 
 Outros artigos 
Maldición da novena sinfonía

Categoría:Listas de personalidades da música
Categoría:Numeroloxía